نور محمد حقانی



ولادت
آپ کا نام نور محمد حقانی ابن علی محمد لدھیانوی ہیں ، ان کی پیدائش شہر لدھیانہ صوبہ پنجاب میں ۱۲۷۲ھ مطابق ۱۸۵۷عیسوی میں ہوئی .(نورانی قاعدہ ، دار الفکر ، اردو بازار ، لاہور)

تعلیم و تربیت
 کانپور و لکھنو میں ابتدائی تعلیم حاصل کرنے کے بعد احمد علی سہارنپوری اور مظہر علی نانوتوی سے حدیث پڑھ کر درسیات کی تکمیل کی ، آپ عبد الرحیم سہارنپوری کے خلیفہ مجاز بھی تھے ، عبد الرحیم رائیپوری آپ کے پیر بھائی تھے .

خدمات
ایک اخبار جاری کیا جس کا نام نور علی نور رکھا ، ایک پرنٹنگ پریس کی بنیاد رکھی جس کا نام مطبع حقانی تجویز کیا ، وطن میں اپنے والد کے قائم کردہ مدرسہ البنات کی باگ ڈور سنبھالی ، مدرسہ کی تجدید کرتے ہوئے انھوں نے اس کا نام بدل کرمدرسہ حقانیہ رکھا ، جو تعلیم قرآن ، تربیت  اور افراد سازی میں مثالی نمونہ تھا .

تصانیف
نورانی قاعدہ ، طریقہ تعلیم مع نورانی قاعدہ ، تعلیم المعلمین ، رسالہ عقد انامل ، حسد اور اس کا علاج ، علم کی فضیلت .

وفات
آپ کا انتقال ۱۳۴۳ہجری مطابق ۱۹۲۵عیسوی میں ہوا ۔(نورانی قاعدہ ، دار الفکر ، اردو بازار ، لاہور)